Môže sa použiť Mucosolvan Junior s antibiotikami?
Dobrý deň. Prosím o radu. Dcéra 3.5r dostala v piatok antibiotika Megamox 5ml každých 12h. Lenže dostala dusivy kasel. Môžem jej dat sirup Mucosolvan Junior? Pripadne aký časový rozostup dodržať? Ďakujem
Dobrý deň,
ďakujeme za Vašu otázku.
Medzi liekmi Megamox Duo a Mucosolvan Junior bola pozorovaná klinicky stredne závažná interakcia v dôsledku ktorej môže dochádzať ku zvyšovaniu koncentrácie antibiotika v bronchopulmonálnom sekréte a v spúte. Uvedený účinok sa v praxi považuje za prínosný, preto je ich súbežné užívanie možné. Pri výskyte vedľajších účinkov antibiotík je vhodné zvážiť iný liek v liečbe kašľa.
Liek Mucosolvan obsahuje liečivo ambroxol, ktoré zvyšuje vylučovanie hlienu z dýchacích ciest, uľahčuje jeho vykašliavanie a zmierňuje kašeľ. Nie je však určený na liečbu suchého dráždivého kašľa.
Prajem skoré uzdravenie.
S pozdravom
PharmDr. Veronika Kiabová